Skogalvene fra Tethyr

=== **Skogalvenes**
forhold til den Makhanske Republikk **===**
Da Minomarko Makhan og hans folk kom til de Basilianske
slettene og grunnla byen Makhanum for 1331 år siden, bodde det mange skogalver
i skogene i Basilia. Etter krigen i 2E. 46 Mellom Makhanum og Skogalvene ble
det inngått en fredspakt mellom Makhan og alvekongen Riardon. Det ble avtalt at
Makhan skule ta vare på naturen i Basilia, og aldri gå til krig med skogalvene
igjen, mot at Makhan fikk gifte seg med fire av hans døtre, og at skogkongen
skulle trekke seg tilbake til de sørlige skogene. Det var i tiden etter denne
fredsavtalen at den alviske guden Silvanus (Old father Oak) ble inkorporert i
den Makhanske trosretningen. Gjennom årenes løp viste det seg at Makhanerne
ikke fulgte opp hele avtalen. Sant nok invaderte de ikke alvenes skoger, men de
lærte seg aldri å leve i harmoni med naturen og ta vare på den, slik de hadde
lovet. Etter hvert som republikken ekspanderte ble mer og mer skog og urørt
natur ødelagt og utnyttet. Dryader som bodde i Basilia ble utryddet og trærne
deres ble hugd ned. Etter dette ble det færre og færre skogalver å se innenfor
Makhanernes grenser. I dag (1 E. 1365) er det kun en symbolsk mengde skogalver som
ses i republikken. Mange av skogalvene tar avstand til menneskene og
halv-alvene som de har vansker med å stole på. Enkelte skogalver (hovedsakelig noen
skogalver over 500 år gamle) ser på dem som forrædere og vier sitt liv til å
forsvare de nordlige skogene i Tethyr mot tømmerhogst og jordbruk.

Etter at Kong Riardon og hans kongerike trakk seg innover i
de sørlige høyskogene i den sagnomsuste Tethyr-regionen, fulgte en periode med
splid mellom skogalvene. Flere følte seg forrådt av Riardon for at han i
praksis hadde overrakt Basilia i Makhans hender. På den andre siden
argumenterte Riardons tilhengere for at de nå hadde skaffet seg en ny forbundsfelle
som kunne hjelpe dem å beskytte skogene mot accinianerstammer, orker,
goblinoider og andre folkeslag som ville utnytte dem. Men da Makhanerne viste
seg å være like ille som de andre «skogbrennerne» brøt det ut i borgerkrig.
Alvene var rasende på kong Riardon og hans naive innstilling til Makhanerne.
Kongen ble til slutt fanget, bundet fast til et tre, og forlatt langt ute i
skogen uten mat, vann eller beskyttelse. Alveriket delte seg opp i mindre
grupperinger og etablerte egne territorier spredt rundt om i skogene. I dag
lever skogalvene i stammesamfunn på maks 300 individer per stamme. I stedet for
konger eller høvdinger har de et råd bestående av de eldste og viseste alvene,
ofte druider, sjamaner eller drevne jegere

### **Kultur**

Skogalvene er et nomadisk folkeslag bestående av
jeger/samlere som bytter bosted innenfor et satt landområde basert på årstider
og sesonger. De ser på seg selv som beskyttere av naturen, og spesielt planter
og trær. De har en rekke kunnskap om spiselige og giftige planter, og om hvilke
dyr som finnes rundt dem og deres vaner. De tar stolthet i å være eksemplariske
bueskyttere, og mange av høytidene og festivalene avsluttes, eller starter med
en skytekonkuranse. Skogalvene holder seg mye av tiden for seg selv. Det kan gå
flere tiår mellom hver gang en stamme møter en annen. Mange individer innenfor
stammen kan tilbringe flere uker alene ute på jakt, eller på andre typer
reiser. Noen har til og med behov for enda større isolasjon og velger å ta helt
avstand fra stammesamfunnet. Disse individene blir enten beundret og sett på
som mystiske og i ett med naturen, eller behandlet som ustabile galninger som
må behandles med stor forsiktighet.

Mange skogalver er polyamorøse og har mer enn én partner.
Sjalu menn eller kvinner blir ofte ertet.

Hytter av greiner og blir ofte brukt av skogalver, men ofte
klarer de seg med et uthulet tre, en hule eller store greiner som ly for dårlig
vær. Mange er utmerkede snekre, pilmakere, treskjærere, steinhuggere, jeger,
herbalister osv.

Skogalver er ukomfortable med de fleste former for magi som
de ser på som noe unaturlig som manipulerer naturens orden. Trollmenn
(wizards), clerics og lignende blir sett på med skepsis. På den andre siden
blir druider og sjamaners mer primitive magi, som tar utgangspunkt fra
naturkreftene selv, sett på med mer aksept.

### **Forbundsfeller**

Skogalvene kommer godt overens med dryader, skoggnomer og
andre skogfolk. Flere har dannet en pakt med gigantiske ugler som er blitt
skogalvers øyne i luften, så vel som kompanjonger og ridedyr.

### **Fiender**

Orker og gnoller som ofte drar på tokt gjennom skogene, så
vel som andre som våger å forpeste Tethyskogene.